# Русы

Русы
*русские* русс.
|  |
| Фолклорна група зо западной России |
| Популация
 |
| по свѣтѣ 150 милионы  |
| Регионы зо значнов популациов
 |
|

|  |  |  |
| --- | --- | --- |
|  Россия
 | 112,5 млн. (2010)
 |  |
|  Украина
 | 6,9 млн. (2001)
 |  |
|  Германия
 | 6,0 млн. (2003)
 |  |
|  Казахстан
 | 3,7 млн. (2014)
 |  |
|  США
 | 3,2 млн. (2003)
 |  |
|  Узбекистан
 | 1,0 млн. (2000)
 |  |
|  Бѣлорусь
 | 0,8 млн. (2009)
 |  |
|  Латвия
 | 0,6 млн. (2011)
 |  |

 |
| Языкы
 |
| русскый |
| Религия
 |
| православие |
| Близкы етничны групы
 |
| выходны славяне |
| Зазначкы
 |
| Указаны державы з популациев над 0,5 млн.
 |

Сарафан и кокошник
Сарафан и косоворотка
**Ру́сы**, русс. *русские* — вос­точ­но­сла­вян­скый на­род, основне обывательство Рос­сии. Подля списованя з року 2010 популация в Рос­сии чинила 112,5 млн. особ. Число во свѣтѣ ся одгадуе на 150 милионы.

## История

Етимология назвы
Назва походить од зберной назвы народа Русь. Тота была тыж назвов територии, котру занимали розличны племена, означованы вкупно як Русь. Походжѣня самой назвы Русь не е до конця ясне, и суть о том розличны гипотезы, але векшина ученых поважуе, же походить она од финского *Routsi* *“Шкандинавы, Шведы”*. В X. сторочу, по взнику Киевской державы, тота назва была перенесена на ей обывательох, а по часѣ на вшиткых выходных славянох.
Формованя нации
Як народность сформовали ся в XV. сторочу, як нация — в другой половцѣ XIX. стороча. В конци XV. стороча од етничной назвы формуе ся назва державы — Россия. Рос­се­лѣня Русох ся до­про­во­джовало ру­си­фи­ка­ци­ев мѣ­ст­но­го обывательства в ходѣ еко­но­мичного ос­воѣ­ня новых тери­то­рий.
Диаспора
Перва габа емиграции из России взникла в роках 1917–1921. Друга — як резултат Другой свѣтовой войны. Русы диаспоры жи­ють переважно в го­ро­дах, ма­ють сполоченскы и кул­тур­ны ор­га­ни­за­ции, ак­тив­но уча­ст­вують в по­ли­тичном животѣ.
Роспад СССР
В СССР число Русох было 145,16 млн. особ (списованя з року 1989). По роспадѣ СССР 17% (над 25 милионы особ) трафили до ближного загранича в статусѣ народностных меншин, а до зачатку рока 2000 7,5 млн. з них реемигровали до Рос­сийской Федерации.
## Етнография

З причины великой територии, нееднакых историчных и географичных условий Русы мають велике число етнографичных груп. Наперек тому, суть сполочны, або найвеце росширены, характерны елементы. Ку такым належать в женской ноши: *сарафан*, безрукавный вѣган, надѣваный наповерха, *кокошник*, корунаста карабуля, а в хлопской ноши — *косоворотка*, сорочка з роспорков не на серединѣ, але з лѣвого боку. Тоты елементы в штилизованой формѣ суть хоснованы и в сучасности, кедь дизайн костюма намѣреный на звыразнѣня «русскости». Характерный танець: *хоровод*, помалый карѣковый танець зо спѣвом.

Религийны свята и обряды суть еднакы або барз подобны як у иншых православных выходных славянох.

## Жерела и одказы

* **Александров В. А., Тишков В. А., Шмелёва М. И.**: Русские //Народы и религии мира: Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с., ил. ISBN 5-85270-155-6 Сс. 438–461.
* РУССКИЕ // **Большая российская энциклопедия**. Том 29. Москва, 2015, сс. 59–60. РУ́ССКИЕ (по русскы).  [перевірено 2020-01-15].
* **Большой энциклопедический словарь**. Главный редактор А. М. Прохоров — Москва: Советская энциклопедия, 1993. — 1630 с. ISBN 5-85270-015-0 рус. С. 1149.

* **Толочко О. П.**:Русь //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013. ISBN 966-00-0632-2 Том 9. 2012 ISBN 978-966-00-1290-5
* **Украинский советский энциклопедический словарь** в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. ISBN 5-88500-007-7

## Референции